Arabianranta

Arabianranta () on Toukolan kaupunginosaan kuuluva noin 7 400 asukkaan osa-alue Helsingin itäisessä kantakaupungissa. Helsingin piirijaossa  se on osa Vanhankaupungin peruspiiriä. 

Arabianranta levittäytyy pitkin Vanhankaupunginselän rantaa Kyläsaaresta Vantaanjoen suulle asti. Ranta-alue on avointa rantapuistoa, ja liikenne jää asuinkortteleiden väliin ja taakse.

Historia
vasen|pienoiskuva|Arabian vanha tehdasrakennus Hämeentien varrella. Rakennuksessa on nykyään Taideteollisen korkeakoulun ja Aralis-kirjastokeskuksen tiloja, sekä Arabiakeskus, jossa on Arabian museo ja muun muassa Iittalan ja Finlaysonin myymälät.
Toisin kuin usein luullaan, Arabianranta ei ole saanut nimeään paikalla toimineesta Arabian posliinitehtaasta. Vuonna 1750 myönnettiin helsinkiläiselle kauppiaalle Aron Peronille lupa perustaa tiilitehdas nykyisen Arabianrannan alueelle. Vuotta myöhemmin Peron luovutti rakennusoikeudet Johan Sederholmille ja J.N. Myhrille. Vuokraehdoista syntyi kuitenkin riita. Vuoden 1751 oikeudenkäyntipöytäkirjoissa mainitaan ensimmäisen kerran Arabia ja Kaanaan maa.

Nykyinen Arabian tehdasalue oli yksi niistä vuokra-alueista, joita Helsingin kaupunki muodosti Pitkänsillan pohjoispuolelle. Alue erotettiin Forsbyn tilasta vuonna 1840 ja sen nimeksi merkittiin Arabi-åkern; esikuvina olivat seudun muut eksoottiset paikannimet Jerikohagen (Jerikonniitty) ja Kanansland (Kaanaanmaa).Olavi Terho ym. (toim.): Helsingin kadunnimet, s. 91. Helsingin kaupungin julkaisuja 24, 1970, Helsinki. Näiden pohjalta alueen kadut saivat nimensä kaukaisten paikkojen mukaan (Japaninkatu, Syyriankatu, Sumatrantie jne.). Nämä kadunnimet vahvistettiin vuonna 1938.Terho ym. (toim.), s.103.

Vuonna 1874 Arabian posliinitehdas perustettiin ruotsalaisen Rörstrandin, nykyisen Iittalan, tytäryhtiöksi. Tehtaan rakennustyöt aloitettiin vuotta aiemmin, Helsingin Hämeentien ja merenrannan väliin, Kaanaanniityn kapealle kaistalle. Tehdas otti nimensä läheisen Arabian huvilasta.

Rakentuminen asuinalueeksi
pienoiskuva|Vanhankaupunginselän rannassa sijaitsevat Arabian rantapuisto ja sen eteläpuolella Toukolan rantapuisto.
Arabianrannan asuntoalueen kaavoitus aloitettiin 1990-luvun alussa ja rakentaminen vuonna 1996.Arabianrantaan! Uuden kaupungin maihinnousu, s. 23 Vuonna 2015 valmistuneessa kaupunginosassa on koti noin 8 000 asukkaalle. Työpaikka siellä oli noin 4 000 ihmiselle. Arabiaranta oli vuoteen 2012 saakka kaupungin merkittävimpiä rakennuskohteita. Suurin osa uusista asuinrakennuksista sijaitsee Vanhankaupunginlahdesta vallatulla täyttömaalla. Ranta-aluetta täytettiin 1930-luvulta lähtien muun muassa keraamisen teollisuuden jätteillä sekä suunnitelmallisemmin 1980-luvulta alkaen.Arabianrantaan! Uuden kaupungin maihinnousu, s. 26

Arabianrannassa tehtiin mittavia maaperän puhdistustoimenpiteitä.Taidevelvoite tontinluovutusehdoissa  Esirakentamiskohteena se oli yhtä vaativa kuin entiselle teollisuus- ja kaatopaikka-alueelle rakennettu Pikku Huopalahti.Arabianrantaan! Uuden kaupungin maihinnousu, s. 25 Asuinrakennusten perustukset on paalutettu syvälle peruskallioon ja katuverkosto on rakennettu massiivisten teräsbetonikenttien varaan. Asuinrakennusten tyyli on traditionaalisen modernistinen. Julkisivumateriaali on pääasiassa punaista tiiltä ja sisäpihat valkoisia. Tiilen on sanottu muistuttavan alueen teollisuushistoriasta. Parvekkeet pyrittiin pitämään poissa katutilasta.Arabianrantaan! Uuden kaupungin maihinnousu, s. 43–44

Arabianrannan rakentamisessa noudatettiin ns. prosenttitaiteen periaatetta, joka määrää, että tietty prosenttimäärä rakennuskustannuksista on käytettävä taidehankintoihin ja erilaisiin ympäristötaideteoksiin. Eräät taidehankinnoista ennen vuotta 2010 toteutettiin yhteistyössä Taideteollisen korkeakoulun kanssa.

Ensimmäiset asukkaat muuttivat alueelle kesällä 2001.Arabianrantaan! Uuden kaupungin maihinnousu, s. 28 Arabianranta valmistui vaiheittain, ja asukkaat pääsivät muuttamaan alueelle kortteli kerrallaan.Arabianrantaan! Uuden kaupungin maihinnousu, s. 27 Helmikuun 2006 alusta lähes kaikille alueen asukkaille toteutettiin ilmainen alueelliseen valokuitukaapeli-verkkoon pohjautuva internet-yhteys, jonka nopeus on 10 Mbit/s asuntoa kohden. Alueelle perustettiin oma palveluyhtiö, joka vastaa tietoliikenneverkosta ja muun muassa huolehtii pysäköintipaikoista.

 Palvelut 
Alueella sijaitsevat muun muassa Arabianrannan kirjasto ja noin 30 liikkeen kauppakeskus Arabia.

Alueen oppilaitoksia ovat ammattikorkeakoulu Metropolian kulttuuri- ja palvelualan toimipisteet, Pop & Jazz Konservatorio, Arabian peruskoulu, ruotsinkielinen ammattikorkeakoulu Arcada ja ruotsinkielinen ammattikoulu Prakticum. Arabianrannassa on myös kolmen ensin mainitun oppilaitoksen sekä Helsingin kaupunginkirjaston yhteinen kirjastokeskus Aralis. Arcadan opiskelijakunnan klubitalo COR-huset sijaitsee Arabian kauppakeskuksen vieressä.

Liikenne
pienoiskuva|Raitiovaunujen kääntöpaikka sijaitsee Kaj Franckin aukiolla.
Raitiolinjat 6 Hernesaaresta, 8 Jätkäsaaresta ja 8T Länsiterminaalista liikennöivät Arabianrantaan Kaj Franckin aukiolle.

 Lähteet 

 Viitteet  

 Aiheesta muualla 

 Artova.fi
 Arabianranta.fi
 Kaupunkisuunnitteluvirasto: Arabianranta 
 Aralis-kirjastokeskus

Luokka:Toukola
Luokka:Seulonnan keskeiset artikkelit
Luokka:Helsingin osa-alueet